CELEX: 62011TN0641
Language: et
Date: 2011-12-08 00:00:00
Title: Kohtuasi T-641/11 P: Harald Misce 8. detsembril 2011 esitatud apellatsioonkaebus Avaliku Teenistuse Kohtu 29. septembri 2011 . aasta otsuse peale kohtuasjas F-70/05: Mische versus komisjon

18.2.2012   
            
            
               ET
            
            
               Euroopa Liidu Teataja
            
            
               C 49/30
            
         Harald Misce 8. detsembril 2011 esitatud apellatsioonkaebus Avaliku Teenistuse Kohtu 29. septembri 2011. aasta otsuse peale kohtuasjas F-70/05: Mische versus komisjon
   (Kohtuasi T-641/11 P)
   2012/C 49/54
   Kohtumenetluse keel: inglise
   
      Pooled
   
   
      Apellatsioonkaebuse esitaja: Harald Mische (Brüssel, Belgia) (esindajad: advokaadid R. Holland, J. Mische ja M. Velardo)
   
      Teised menetluspooled: Euroopa Komisjon ja Euroopa Liidu Nõukogu
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 29. septembri 2011. aasta otsus kohtuasjas F-70/05 ning Euroopa Kohtule esitatud tõendite põhjal võimalikus ulatuses teha uus otsus, ja:
            
         
               —
            
            
               tühistada komisjoni 11. novembri 2004. aasta otsus hageja palgaastet kindlaks määravas osas;
            
         
               —
            
            
               mõista komisjonilt välja hüvitis mis tahes kahju eest (seal hulgas hüvitis kahju eest tema karjäärile, seaduslik ja regulaarne töötasu, hüvitus mittevaralise kahju eest, intressid jne);
            
         
               —
            
            
               mõista kohtukulud käesolevas menetluses ja Avaliku Teenistuse Kohtus välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et Avaliku Teenistuse Kohus hindas vääralt väidet, et rikuti Euroopa Liidu Põhiõiguste Harta artikli 41 lõiget 1, ning samuti ka sama sätte lõiget 3, mis puudutab õigust hüvitisele, ja eelkõige sealset nõuet käsitleda hageja küsimusi „õiglaselt” ja „mõistliku aja jooksul” seoses rea tegelike olukordadega, kuigi rikkumise tuvastamise nõue oli sõnaselgelt tõstatatud.
            
         
               2.
            
            
               Teine väide, et Avaliku Teenistuse Kohus kuulutas vääralt vastuvõetamatuks väite, et rikuti personalieeskirjade (1) artikli 5 lõiget 5, mis sisaldab konkreetset õiguslikku tingimust, et „kõikide sama tegevusüksuse ametnike suhtes kohaldatakse” mitte lihtsalt õiglasi, vaid „samu töölevõtmis- ja teenistuskarjääri tingimusi”
            
         
               3.
            
            
               Kolmas väide, et Avaliku Teenistuse Kohus tegi vea, kui ta jättis arvesse võtmata varasemate ajutiste teenistujate seaduse alusel omandatud karjääriarengut, nagu selgitas Euroopa Kohus oma hiljutises kohtuotsuses C-177/10. Lisaks kuulutas Avaliku Teenistuse Kohus vääralt vastuvõetamatuks väite, et personalieeskirjade XIII lisa artikli 5 lõige 4 on ebaseaduslik, öeldes, et see säte ei ole hageja palgaastme määramise aluseks.
            
         
      (1)  Nõukogu 22. märtsi 2004. aasta määrus (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi (ELT 2004 L 124, lk 1; ELT eriväljaanne 01/02, lk 130).